จีนเอาคืน “ทรัมป์” ประกาศรีดภาษีสินค้าสหรัฐฯเพิ่ม ฉุดดาวโจนส์ฟิวเจอร์ดิ่ง 600 จุด
จีนเอาคืน "ทรัมป์" ประกาศรีดภาษีนำเข้าสหรัฐฯเพิ่ม 6 หมื่นล้านดอลลาร์ มีผลบังคับใช้ 1 มิ.ย.นี้ ฉุดดาวโจนส์ฟิวเจอร์ดิ่ง 600 จุด
จีนเอาคืน "ทรัมป์" ประกาศรีดภาษีนำเข้าสหรัฐฯเพิ่ม 6 หมื่นล้านดอลลาร์ มีผลบังคับใช้ 1 มิ.ย.นี้ ฉุดดาวโจนส์ฟิวเจอร์ดิ่ง 600 จุด
13 พ.ค. 2562

วันนี้ (13 พ.ค.) กระทรวงการคลังของจีนแถลงว่า จีนจะเพิ่มการเรียกเก็บภาษีต่อสินค้านำเข้าจากสหรัฐวงเงิน 6 หมื่นล้านดอลลาร์ สู่ระดับ 25% จากเดิมที่ระดับ 10% โดยมีผลบังคับใช้ในวันที่ 1 มิ.ย.
สำหรับสินค้าส่วนใหญ่ของสหรัฐที่จะได้รับผลกระทบจากการขึ้นภาษีในครั้งนี้คือสินค้าในภาคเกษตร หลังจากที่ถูกกระทบก่อนหน้านี้จากการทำสงครามการค้าระหว่างสหรัฐและจีน
ทั้งนี้การที่จีนประกาศเพิ่มการเรียกเก็บภาษีต่อสินค้านำเข้าจากสหรัฐในวันนี้ ถือเป็นการตอบโต้สหรัฐ ซึ่งได้เพิ่มการเรียกเก็บภาษีต่อสินค้านำเข้าจากจีนวงเงิน 2 แสนล้านดอลลาร์ สู่ระดับ 25% จากเดิมที่ระดับ 10% เมื่อสัปดาห์ที่แล้ว
ขณะที่ ณ เวลา 21.15 น.ตามเวลาไทย ดัชนีดาวโจนส์ฟิวเจอร์ลบ 600 จุด หรือ 2.31% สู่ระดับ 25,364 จุด โดยดัชนีดาวโจนส์ฟิวเจอร์ทรุดตัวกว่า 500 จุด บ่งชี้ว่าตลาดหุ้นวอลล์สตรีทจะดิ่งลงอย่างหนักในคืนนี้